<<แปลงเปล่าที่เป็นเป้าหมาย>>

     หมู่บ้านสัมมากร ซอยรามคำแหง 112 เข้าไปด้านในประมาณ 350 เมตร เจอ 3 แยกร้านม่านเมือง ขับเลยไปมาอีกประมาณ 20 เมตรร้านอยู่ขวามือครับ

<<ลุงเจ้าของที่ แนะนำ>>

     ถ้าเป็นคอกาแฟตัวจริง GB มั่นใจว่า ไม่มีใครไม่รู้จัก Illy ป้ายแดงอักษรขาวฟร้อนท์อักษรเท่ๆ อันเป็นแบรนด์เมล็ดพันธ์เกรดพรีเมี่ยมจาก อิตาลีเป็นแน่แท้ เป็นสิ่งที่นำพาเรามาเพื่อการปะทะกับร้านนี้ สาขาที่ 2 แล้ว จากการแยกร้านมาจากอีกสาขาแรกที่อยู่ รามคำแหง 164 ซึ่งแว่วๆมาว่าตอนนี้มีรวมๆ 3 สาขาแล้ว เริ่ดจริงๆคุณพี่ 555+ สาขานี้แอบซ่อนอยู่ในหมู่บ้านสัมมากร ที่ว่ากันว่ามีร้านยั่วเยี้ยที่สุดหมู่บ้านนึง การจอดรถเราพบอุปสรรคเล็กน้อยจากการ รบรากับผู้มาทานร้านอาหารเหนือเจ้าดังในบริเวณใกล้ๆกัน 555+ ร้านสะดุดตาดูน่านั่งทันทีที่ผมพบเห็น ด้วยบรรยากาศเฟอร์นิเจอร์ไม้ๆ เขียวขจีด้วยต้นไม้แนวใบ และร่มเงาไม้ใหญ่คอยปกคลุมบริเวณ กระแทรกต่อมรักษ์ธรรมชาติในทันใด 555+ แต่อากาศมันร้อนเกินจะชื่นชมนิยมได้นาน ต้องพาลหาที่นั่งที่หลบแดดกันสักนิด เพราะเดี๋ยวน้องคิมเบอร์รี่จะจำเราไม่ได้ 555+ 

     ราชาแห่งกาแฟ ที่เริ่มต้นจากคีออสเล็กๆขายอยู่ริมถนน ผมผ่านไปแถวนั้นยังจำได้อยู่เลย ค่อยๆสร้างแฟนพันธุ์แท้ คอกาแฟมาเรื่อยๆ และที่สำคัญมีคนเล่าว่า เมื่อก่อนแกหวงเครื่องแกมาก ชนิดแบกไปแบกกลับทุกวัน 555+ เริ่มลงทุนครั้งใหญ่เมื่อราวๆ 8-9 ปีที่แล้วกับเครื่องบดกาแฟ ชนิดที่ทุ่มแบบสุดตัว เล่นซะเต็มที่ 3 เครื่อง แยกบดกันไป เอากะพี่เค้าสิ 555+ ตามที่พี่ลอร์ดเจ้าของร้าน ได้กล่าวไว้ เพื่อการนำเสนอกาแฟที่เปี่ยมไปด้วยคุณภาพแบบชนิด Perfect shot แกลงทุนทุ่มเททุกขั้นตอน ทั้งคิดสูตร คิดชื่อ และการตระเตรียม แม้ว่าแกจะบ่นว่าตื่นตั้งแต่ตี 5 มาหลายปีแล้วก็ตาม 555+ กาแฟแบบ Premium ที่ร้านเน้นถึงความหอม นุ่ม เข้มข้น กำเนิด Lord อันเป็น Signature ประจำของร้าน เป็นเอสเปรสโซ่ที่ดุดันด้วยกาแฟระดับพรีเมี่ยม, Yes nice ที่เป็นตัวขายดีอีกหนึ่งตัวให้อารมณ์ ที่ใช่เลย และอีกมากมายซึ่งพี่แกก็ขยันตั้งชื่อจริงๆ ตามฟิลลิ่งของแต่ละรสชาติ ทั้ง Soft cill, Get mellow, Super Mocha, Caramel Macchiatto, Taxi driver และ Convoy ส่วนตัวทีเด็ดตัว Imported ที่ทางร้านเลือกใช้เมล็ดของ Illy กิโลกรัมละหลายพันบาท ให้ได้ลองดื่มด่ำกันไปในราคาที่พอจับต้องได้ ดูสูสีดู๋ดี๋กับเงือกเขียวพอสมควร แต่ขอบอกว่ามันคนละเรื่องเลย อีกทั้ง Smoothie ที่มีแบบทั้ง Milk shake และ Fruit shake ชา และOriginal ที่กระชับเข้าใจง่าย กำลังดี อันมีพื้นฐานกาแฟทุกอย่างตามแบบฉบับร้านทั่วไปคงทำให้หลายๆท่านมีตัวเลือกเพิ่มเติมได้เป็นอย่างดี ปิดด้วยขนมหวานที่มีให้เลือกพอประมาณ ไว้ทานเคียงกับเครื่องดื่ม ซึ่งราคาก็ไม่เบาเหมือนกันครับ ทั้งนี้แม้เมล็ดจาก Illy จะเป็นสิ่งยั่วยวนใจ แต่ก็อดไม่ได้กระสันต์ที่อยากจะลิ้มลอง Signature ของร้านบ้าง อีกนัยนึงคือ ถ้า Barista ไม่เด็ด Illy จะกลาย อีลี่ ในทันที 555+ เลยต้องขอลองจัดตัวเบาๆ เคล้าอารมณ์ไปกับแมกไม้สักนิด

<<หว่านเมล็ด หวังผล>>

     - Yes nice (hot)(65 บาท) ???????????????? : แม้หน้าตาของแก้วนี้จะดูธรรมดาจากการวางลวดลายแบบพื้นๆ ฟองนมและผงโกโก้ตรงกลาง ลอยอยู่เหนือเอสเพรสโซ่ ที่ทางร้านเลือกสรรค์เมล็ดพันธุ์มาอย่างดีบดและผสมผสานกับ White chocolate ให้เข้ม กลมกล่อม หอม ละเมียด ดื่มง่าย ผ่อนคลาย สบายใจ

     - Banoffee pie  (95 บาท) ????????????????: เจอร้านไหนไม่ได้ต้องขอลองของ แคร็กเกอร์ตัวฐานที่แน่น หนึบๆ หนาพอประมาณ ออกสีน้ำตาลออกเข้มสวย หวาน เค็มนิดๆ มัน เป็นเบสที่เลือกได้ดี มีกล้วยหอมผ่าครึ่งหันด้านในออกนอก วางแนวตั้งเรียงรายเป็นแนว แน่นพอสมควรตั้งแต่ปลายถึงขอบชั้น พร้อมครีมสดสีขาว ดูบางเบาบีบโป๊ะลงด้านบนและด้านหลังหนาๆดูน่าทาน ราดด้วยคาราเมลสีน้ำตาลไหม้ๆ เหลืองเข้มๆละเลงลงไปจนทั่วๆ ไหลเยิ้มน่าทาน ดูอลังการงานสร้างไม่เบา พาเราสุขใจเล็กๆกับจานนี้ครับ

<<เก็บเกี่ยวผลผลิต>>

     >รสชาติ – 4/5 : เลือกใช้แก้วขอบหนาพอประมาณ ช่วยลำเลียงเครื่องดื่มให้ไหลลื่นที่พอเหมาะพอควร ปริมาณการผสานที่ลงตัวของกาแฟและ white chocolate ทำได้ดี ความละมุนละไม อุณหภูมิ ถือว่าควบคุมได้ดีใช้ได้เลยครับ ส่วนขนมก็ประทับใจใช้ได้ ดูสดใหม่ หวาน หอมดีใช้ได้ โดยรวม วัตถุดิบและรสสัมผัสดีใช้ได้ ความหอมและเข้มข้นดี กลมกล่อมลงตัว มีความสดใหม่และสะอาดดี หน้าตาและสีสันน่าทานปานกลางจ๊ะ

     >ราคา – 3.5/5  : พอได้แวะหากัน กระชับความสัมพันธ์ก็พอ ราคากาแฟจัดว่าอยู่ในเกณ์ค่อนข้างสูงเหมือนกันเลยครับใกล้เคียงกับแบรนด์ชั้นนำเลย แต่ด้วยคุณภาพที่ดีใช้ได้เลย ทำให้จิตใจอ่อนระทวยไปได้เบาๆ แต่เจ้าบานอฟฟี่ดูยังไม่อิ่มหนำสำราญ เต็มอกเท่าใด ทำให้น้อง GB ก็คิดน๊า
 
     >บรรยากาศ – 4/5 : ร้านบรรยยากาศเป็นเหมือนบ้านที่มีการปรับปรุงขั้นมาใหม่ครับ พื้นที่กว้างขวางดีใช้ได้ เน้นเป็นงานไม้เก่าและใหม่ผสมๆกับงานอิฐและต้นไม้นานาประเภท ให้รู้สึกธรรมาชาติๆกันไป มีมุมให้ได้นั่งหลายๆมุมเหมือนกัน กราบขวาสุดเป็นแนวแอบๆนิดๆ หลบเข้าด้านข้างแนวต้นไม้ ส่วนด้านหน้ามีเป็นโต๊ะไล่ระดับสูงๆต่ำ โต๊ะ-เก้าอี้เป็นงานไม้หลากหลายสไตล์ ประมาณ 20 โต๊ะ นั่งพอทานได้เรื่อยๆ แต่ด้วยอากาศที่ร้อนจาก Open air แต่มีพัดลมแค่ไม่กี่ตัว ก็เล่นเอาเราเหงื่อตกไม่เบาเหมือนกันครับ ต้องแอบแนวร่มไม้ชายคากันช่วยบรรเทาไปได้ ความสะอาดสะอ้านและเป็นระเบียบดี  Wifi ฟรีใช้งานได้ไม่มีปัญหา ห้องน้ำสะอาดดีครับ

     >บริการ – 3/5 : สิ่งที่ผมค่อนข้างไม่ค่อยประทับใจ คงเป็นการต้อนรับจากน้ำเสียงที่ดูค่อนข้างแข็ง และไม่ค่อยยิ้มแย้มแจ่มใสท่าใดครับ แต่ก็พูดจาสุภาพดี ให้คำแนะนำดีพอใช้ได้ การตระเตรียมจัดว่าเร็วปานกลาง สถานที่จอดรถ จอดด้านหน้าร้านได้ 2-3 คัน และฝั่งตรงข้ามอีกประมาณ เกือบๆ 10 คันครับ
 
<< สรุปผลประกอบการ >>

     ได้เครื่องดื่มรสชาติไม่ธรรมดา ราคาคบหาได้จ๊ะ 

--------------------------------------------------------------------
     “ รีวิวทุกฉบับ ไม่เหมาะสำหรับเจ้าของร้านใจแคบ หลงใหล หมกมุ่น และผู้ที่ไม่รู้จักผิดชอบชั่วดีของตนเอง โปรดอย่าทำตัวโลกแคบ ควรหัดเปิดหูเปิดตาเปิดกะลาเปิดใจกันบ้าง เพื่อการปรับปรุงในทุกๆด้าน ลูกค้าคือพระเจ้า พระเจ้ามีดี มีงี่เง่าบ้าง มันเป็นเรื่องปกติ แต่...พระเจ้าเอาตังมาให้คุณใช้ ไม่ได้ขอทานฟรีนะครับ ”

Just enjoy it…!!!  Flamboyant and frank review by GB.

